TRUE ออกหุ้นกู้ 400 ลบ. ชูดอกเบี้ย 2.75% ขายสถาบัน 28 ก.ย.นี้
TRUE ออกหุ้นกู้ 400 ลบ. อายุ 2 ปี 20 วัน ครบกำหนดไถ่ถอนในปี 2566 ชูดอกเบี้ย 2.75% ขายสถาบัน 28 ก.ย.นี้
TRUE ออกหุ้นกู้ 400 ลบ. อายุ 2 ปี 20 วัน ครบกำหนดไถ่ถอนในปี 2566 ชูดอกเบี้ย 2.75% ขายสถาบัน 28 ก.ย.นี้
16 ก.ย. 2564

บริษัท ทรูคอร์ปอเรชั่น จำกัด (มหาชน) หรือ TRUE ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 7/2564 มูลค่าไม่เกิน 400 ล้านบาท อายุ 2 ปี 20 วัน ครบกำหนดไถ่ถอนในปี 2566 มีอัตราดอกเบี้ยคงที่ 2.75% ต่อปี ชำระดอกเบี้ยทุกๆ 1 ปี ตลอดอายุหุ้นกู้
โดยเสนอขายต่อผู้ลงทุนสถาบันในวันที่ 28 ก.ย.64 ผ่านธนาคารกรุงเทพ ธนาคารกสิกรไทย  ธนาคารไทยพาณิชย์ ธนาคารทหารไทยธนชาต และธนาคารซีไอเอ็มบี ไทย ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของบริษัท อยู่ที่ “BBB+” แนวโน้ม”คงที่” โดยบริษัท ทริสเรทติ้ง จำกัด เมื่อวันที่ 30 ส.ค.64 โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้เป็นเงินทุนหมุนเวียนในการดำเนินธุรกิจของกลุ่มบริษัท ซึ่งจะใช้ภายในปี 64